Verejné obstarávanie realizované postupom zadávania zákazky podľa § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

SÚŤAŽNÉ PODKLADY

v rámci dynamického nákupného systému „Stavebné práce na pozemných stavbách a pochôdznych terasách“

„Výzva č.6 - Krytá plaváreň Pasienky, BA - Oprava strechy“

Za verejného obstarávateľa Bratislavské centrum služieb:

..............................................

Ing. Slavomíra Višňovská

Riaditeľka sekcie verejného obstarávania BCS

Obsah

[1. Identifikácia verejného obstarávateľa 3](#_Toc68609782)

[2. Identifikácia DNS 3](#_Toc68609783)

[3. Predmet zákazky 3](#_Toc68609784)

[4. Predpokladaná hodnota zákazky 3](#_Toc68609785)

[5. Lehota na predkladanie ponúk 3](#_Toc68609786)

[6. Otváranie ponúk (ku konkrétnej výzve) 3](#_Toc68609787)

[7. Komunikácia a vysvetľovanie 4](#_Toc68609788)

[8. Predloženie ponuky 5](#_Toc68609789)

[9. Obsah ponuky 5](#_Toc68609790)

[10. Doplnenie, zmena a odvolanie ponuky 6](#_Toc68609791)

[11. Náklady na ponuku 6](#_Toc68609792)

[12. Variantné riešenie 6](#_Toc68609793)

[13. Vyhodnotenie ponúk 6](#_Toc68609794)

[14. Kritériá na vyhodnotenie ponúk a pravidlá ich uplatnenia 6](#_Toc68609795)

[15. Informácia o výsledku vyhodnotenia ponúk a uzavretie zmluvy 6](#_Toc68609796)

Prílohy

|  |  |
| --- | --- |
| Prílohami k týmto súťažným podkladom sú:   |  | | --- | | Príloha č.1a) - Návrh na plnenie kritérií  Príloha č.1b) - Výkaz výmer  Príloha č.2 - Návrh zmluvy o dielo  Príloha č.3 - Zoznam subdodávateľov | |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

## Identifikácia verejného obstarávateľa

Názov organizácie: Správa telovýchovných a rekreačných zariadení hlavného mesta Slovenskej republiky Bratislavy

Sídlo: Junácka 4, 831 04 Bratislava 3

Zastúpený: Ladislav Križan, PhD., riaditeľ organizácie

IČO: 00179663

Kontaktná osoba: Mgr. Michaela Matúšková

E-mail: [michaela.matuskova@bcs](mailto:michaela.matuskova@bcs).bratislava.sk

Identifikácia osoby zabezpečujúcej proces verejného obstarávania v rámci podporných činností vo verejnom obstarávaní:

Názov organizácie: Bratislavské centrum služieb, príspevková organizácia

Adresa sídla: Primaciálne námestie 1, 814 99 Bratislava

IČO: 55365493

## Identifikácia DNS

Správa telovýchovných a rekreačných zariadení hlavného mesta Slovenskej republiky Bratislavy zadáva čiastkovú zákazku **“**Krytá plaváreň Pasienky, BA - Oprava strechy **”** v rámci DNS „Stavebné práce na pozemných stavbách a pochôdznych terasách“ zriadenom Hlavným mestom Slovenskej republiky Bratislava. Kompletné informácie o predmetnej výzve a DNS nájdete na tejto adrese:

https://josephine.proebiz.com/sk/tender/61298/summary

## Predmet zákazky

Výmena 3800 m2 poškodenej hydroizolácie strechy vplyvom poveternostných podmienok nad 50 m bazénom na plavárni Pasienky.

Podrobnejší opis predmetu zákazky je daný v Prílohe č. 1b) - Výkaz výmer a v Prílohe č.2 - Návrh zmluvy o dielo týchto súťažných podkladov.

V prípade, že Súťažné podklady, alebo ich ľubovoľná časť uvádza komerčný názov výrobku a/alebo výrobcu, resp. typové radové resp. iné označenie spojené s jediným výrobcom, sa tento výrobok uvádza ako referenčný, pričom platí, že uchádzač je oprávnený ponúknuť kvalitatívny ekvivalent takéhoto výrobku. Dôkazné bremeno kvalitatívnej ekvivalencie znáša uchádzač predložením certifikátu, resp. katalógového listu alebo iného dokumentu obsahujúceho popis kvalitatívnych vlastností ponúkaného ekvivalentného výrobku.

V prípade, že by sa uchádzač cítil dotknutý vo svojich právach, t.j., že by týmto opisom dochádzalo k znevýhodneniu alebo k vylúčeniu určitých uchádzačov alebo by opis obsahoval názov konkrétnych výrobcov, výrobný postup, obchodné označenie, patent, typ, oblasť alebo miesto pôvodu, tak vo svojej ponuke môže uchádzač použiť technické riešenie ekvivalentné, ktoré ale spĺňa kvalitatívne, technické a funkčné požiadavky na rovnakej a vyššej úrovni, ako je uvedené v tomto opise predmetu zákazky.

Označenie CPV kódov:

45000000-7 Stavebné práce

45100000-8 Príprava staveniska

45200000-9 Práce na kompletnej alebo čiastočnej stavbe a práce inžinierskych stavieb

45300000-0 Stavebno-inštalačné práce

45400000-1 Kompletizačné (dokončovacie) práce

44100000-1 Konštrukčné materiály a súvisiace prvky

## Obhliadka miesta plnenia:

Verejný obstarávateľ umožňuje uchádzačom obhliadku miesta plnenia. Žiadosť o obhliadku a požadované údaje záujemca zašle verejnému obstarávateľovi prostredníctvom systému JOSEPHINE.

Obhliadka neslúži na zodpovedanie otázok. Prípadné otázky, ktoré vzniknú na obhliadke je potrebné predložiť prostredníctvom systému JOSEPHINE.

## Predpokladaná hodnota zákazky

Predpokladaná hodnota zákazky je 107 068,21 EUR bez DPH.

## Lehota na predkladanie ponúk

Ponuky musia byť **doručené**  **do 18.11.2024 , 10:00:00 hod.**

Ponuka zaradeného záujemcu predložená po uplynutí lehoty na predkladanie ponúk sa elektronicky neotvorí.

## Otváranie ponúk (ku konkrétnej výzve)

Otváranie ponúk sa uskutoční dňa **18.11.2024** **o 10:10:00** elektronicky. V súlade s [§ 61 ods. 4](https://www.slov-lex.sk/pravne-predpisy/SK/ZZ/2015/343/20230601.html#:~:text=Otv%C3%A1ranie%20pon%C3%BAk%20je%20neverejn%C3%A9%2C%20%C3%BAdaje%20z%20otv%C3%A1rania%20pon%C3%BAk%20verejn%C3%BD%20obstar%C3%A1vate%C4%BE%20a%20obstar%C3%A1vate%C4%BE%20nezverej%C5%88uje%20a%20neposiela%20uch%C3%A1dza%C4%8Dom%20ani%20z%C3%A1pisnicu%20z%20otv%C3%A1rania%20pon%C3%BAk.) ZVO je otváranie ponúk neverejné, údaje z otvárania ponúk verejný obstarávateľ a obstarávateľ nezverejňuje a neposiela uchádzačom ani zápisnicu z otvárania ponúk.

## Komunikácia a doručovanie

1. Komunikácia medzi verejným obstarávateľom a záujemcom/uchádzačom sa uskutočňuje v slovenskom alebo českom jazyku výhradne prostredníctvom informačného systému JOSEPHINE, prevádzkovaného na elektronickej adrese: https://josephine.proebiz.com/. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.
2. Na používanie systému JOSEPHINE je nutné spĺňať nasledovné technické požiadavky:

<https://store.proebiz.com/docs/josephine/sk/Technicke_poziadavky_sw_JOSEPHINE.pdf>

1. Pravidlá pre doručovanie – zásielka, správa sa považuje za doručenú, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

## Vysvetlenie zadávacej dokumentácie

* 1. V prípade nejasností alebo potreby vysvetlenia informácií potrebných na vypracovanie ponuky uvedených v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na predkladanie ponúk, môže zaradený záujemca požiadať o vysvetlenie na adrese: <https://josephine.proebiz.com/sk/tender/61298/summary>
  2. Vysvetlenie informácií uvedených v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom prostredníctvom komunikačného rozhrania systému JOSEPHINE, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

## Predloženie ponuky

* 1. Ponuku môžu predkladať len záujemcovia zaradení do predmetného DNS.
  2. Zaradený záujemca môže predložiť len jednu ponuku. Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch v súlade s [§ 49 ods. 1 písm. a)](https://www.slov-lex.sk/pravne-predpisy/SK/ZZ/2015/343/#:~:text=predklad%C3%A1%20elektronicky%2C%20tak%20s%20uveden%C3%ADm%20obchodn%C3%A9ho%20mena%20alebo%20n%C3%A1zvu%2C%20s%C3%ADdla%2C%20miesta%20podnikania%20alebo%20obvykl%C3%A9ho%20pobytu%20uch%C3%A1dza%C4%8Da%20a%20heslom%20s%C3%BA%C5%A5a%C5%BEe%2C) ZVO. Elektronická ponuka sa vloží vyplnením ponukového formulára a vložením požadovaných dokladov a dokumentov na adrese: <https://josephine.proebiz.com/sk/tender/61298/summary>.
  3. Zaradený záujemca predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku.
  4. Záujemca môže predložiť aj doklad alebo dokument vyhotovený v anglickom jazyku, a to za predpokladu, že overenie informácií uvedených v predloženom doklade/dokumente je pre verejného obstarávateľa objektívne jednoduché a nevyžaduje si úradný preklad do slovenského jazyka.
  5. V prípade, ak verejný obstarávateľ nebude vedieť z dokladu/dokumentu predloženého v anglickom jazyku overiť informácie uvedené v takomto dokumente, požiada uchádzača o predloženie úradného prekladu dokladu/dokumentu vyhotoveného v anglickom jazyku do slovenského jazyka.
  6. Zaradený záujemca sa prihlasuje do systému pomocou eID alebo svojich hesiel, ktoré nadobudol v rámci autentifikačného procesu.
  7. Autentifikovaný zaradený záujemca si po prihlásení do systému JOSEPHINE v záložke „Moje obstarávania“ vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky“.
  8. Zaradeným záujemcom navrhovaná celková cena za predmet plnenia musí byť uvedená na 2 desatinné miesta v eur s DPH a vložená do systému JOSEPHINE. V predloženej ponuke prostredníctvom systému JOSEPHINE musia byť pripojené doklady a dokumenty tvoriace obsah ponuky, požadované v týchto súťažných podkladoch, ktoré musia byť k termínu predloženia ponuky platné a aktuálne.
  9. Uchádzač nie je oprávnený žiadnym spôsobom meniť alebo dopĺňať výkaz výmer , ktorý je prílohou č. 1 b) týchto súťažných podkladov.

## Obsah ponuky

Ponuka musí obsahovať:

1. Vyplnenú a podpísanú Prílohu č.1a) - Návrh na plnenie kritérií
2. Vyplnenú Prílohu č.1b) - Výkaz výmer

## Doplnenie, zmena a odvolanie ponuky

Zaradený záujemca môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Zaradený záujemca pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

## Náklady na ponuku

Všetky výdavky spojené s prípravou a predložením ponuky znáša zaradený záujemca bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

## Variantné riešenie

Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

## Vyhodnotenie ponúk

* 1. Verejný obstarávateľ pristúpi k vyhodnoteniu predložených ponúk z pohľadu splnenia požiadaviek na predmet zákazky podľa [§ 53](https://www.slov-lex.sk/pravne-predpisy/SK/ZZ/2015/343/#paragraf-53) ZVO.
  2. Verejný obstarávateľ rozhodol, že vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk, pričom postupuje primerane podľa [§ 55 ods. 1](https://www.slov-lex.sk/pravne-predpisy/SK/ZZ/2015/343/#paragraf-55.odsek-1) ZVO.

## Kritériá na vyhodnotenie ponúk a pravidlá ich uplatnenia

Kritérium na vyhodnotenie ponúk je: **Najnižšia cena v EUR s DPH**

Verejný obstarávateľ bude ponuky vyhodnocovať na základe **najnižšej ceny v EUR s DPH, podľa vyplneného Návrhu na plnenie kritérií (Príloha č. 1a). Celková suma uvedená vo Výkaze výmer musí byť zhodná so sumou uvedenou v Návrhu na plnenie kritérií.**

## Informácia o výsledku vyhodnotenia ponúk a uzavretie zmluvy

Verejný obstarávateľ zašle v súlade s [§ 55](https://www.slov-lex.sk/pravne-predpisy/SK/ZZ/2015/343/#paragraf-55) ZVO informáciu o výsledku vyhodnotenia ponúk. Verejný obstarávateľ pristúpi k uzavretiu zmluvy podľa [§ 56](https://www.slov-lex.sk/pravne-predpisy/SK/ZZ/2015/343/#paragraf-56) ZVO. Verejný obstarávateľ vyzve uchádzača na poskytnutie súčinnosti k podpisu zmluvy.